हॅरी रीड आंतरराष्ट्रीय विमानतळ

हॅरी रीड आंतरराष्ट्रीय विमानतळ (पूर्वीचा मॅककरान आतरराष्ट्रीय विमानतळ)  अमेरिकेच्या लास व्हेगस शहरातील आंतरराष्ट्रीय विमानतळ आहे. शहराच्या मध्यवर्ती भागाच्या दक्षिणेस ८ किमी (५ मैल) अंतरावर असलेला हा विमानतळ अंदाजे २,८०० एकर प्रदेशावर असून येथेचा धावपट्ट्या आणि दोन टर्मिनले आहेत. याला नेव्हाडाच्या भूतपूर्व सेनेटर पॅट मॅककरानचे नाव देण्यात आलेले होते. २०२१मध्ये याचे नाव बदलून हॅरी रीड या नेव्हाडाच्या अजून एक सेनेटरचे नाव देण्यात आले.

हा विमानतळ अलेजियंट एर आणि साउथवेस्ट एरलाइन्सच्या मुख्य ठाण्यांपैकी एक आहे. याशिवाय स्पिरिट एरलाइन्स आपले कर्मचारी आणि देखभालीची व्यवस्था येथे ठेवून आहे.

मॅककरान विमानतळ जगातील २४व्या क्रमांकाचा व्यस्त विमानतळ आहे. २०१३मध्ये या विमानतळावरून ४,१८.५६,७८७ प्रवाशांनी आवागमन केले. त्याच वर्षी येथून ५,२७,७३९ विमानांनी उड्डाणावतरणे केली. यानुसार हा विमानतळ जगात आठव्या क्रमांकाचा आहे

विमानकंपन्या आणि गंतव्यस्थाने

प्रवासी

मालवाहतूक
ऑक्टोबरर २०१०मध्ये मार्नेल प्रॉपर्टीझच्या भागीदारीत मॅककरान विमानतळावर नवीन मालवाहतूक केंद्र सुरू करण्यात आले. बांधणीत २ कोटी ९० लाख अमेरिकन डॉलर खर्च आलेल्या या केन्द्राचा वापर सध्या यूपीएस, अमेरिकन एरलाइन्स, अलेजियंट एर, वर्ल्डवाइड फ्लाइट सर्व्हिसेस, फेडेक्स आणि साउथवेस्ट एरलाइन्स करतात. २०१३ साली येथून एक लाख टन मालाची वाहतूक करण्यात आली होती.

इतर कंपन्या

 Fixed base operators
 सिग्नेचर फ्लाइट सपोर्ट, ही बीबीए एव्हियेशन या कंपनीच्या मालकीची सुविधा खाजगी विमानांना सेवा पुरविते.
 द लास व्हेगस एक्झेक्युटिव्ह एर टर्मिनल ही मॅकक्वारी इन्फ्रास्ट्रक्चर कंपनी या कंपनीच्या मालकीची सुविधा खाजगी विमानांना सेवा पुरविते.
 हेलिकॉप्टर कंपन्या:
 मॅव्हरिक एव्हियेशन ग्रुप
 ईजी अँड जी वायुसेवा मॅककॅरनपासून दक्षिण नेव्हाडातील यू.एस. डिपार्टमेंट ऑफ एनर्जीच्या विविध ठिकाणी तसेच टोनोपाह चाचणी केन्द्राला विमानसेवा पुरवते.
 ह्यूस एव्हियेशन

संदर्भ 

अमेरिकेतील आंतरराष्ट्रीय विमानतळ
लास व्हेगस